### Beslutning

Kommunalbestyrelsen godkender økonomiudvalgets anbefaling.

Afbud: Gurli Christiansen, Niels Carlsen

### Sagsfremstilling

## Resume og sagens baggrund

Med beslutning om den nye styrelsesvedtægt for Kalundborg Kommunes
skolevæsen besluttede Kommunalbestyrelsen på mødet den 28. januar 2025 at
udvide SFOII-tilbuddet for 4.-6. klasse med mulighed for Henry Mathiesen og
feriepasning. Som følge af beslutningen skal Kommunalbestyrelsen beslutte
takster for de nye tilbud i forbindelse med behandling af takster i budget
2026.

## Indstillinger

Direktøren indstiller, at det besluttes, hvilken af de to beskrevne modeller
for takster for tilbud om Henry Mathiesen og feriepasning for SFOII, der
videresendes til behandling af takster i forbindelse med budget 2026.

## Behandling

Børn- og Familieudvalget, Økonomiudvalget, Kommunalbestyrelsen.

## Sagsfremstilling

Den gældende styrelsesvedtægt for Kalundborg Kommunes skolevæsen blev
besluttet på møde i Kommunalbestyrelsen den 28. januar 2025, og trådte i
kraft den 1. august 2025. Her tilføjede Kommunalbestyrelsen beslutning om, at
mulighed for Henry Mathiesen og feriepasning også skal tilbydes i SFOII-tilbuddet.
Det betyder, at der er behov for at træffe beslutning om takster i forbindelse
med det ændrede SFOII-tilbud, som kan indgå i behandling af takster i
forbindelse med budget 2026.

Indtil der ligger en beslutning om takster fra 2026 håndteres tilbuddet fra
sommerferien 2025 til og med december 2025 ved at forældrene har fået mulighed
for at tilkøbe Henry Mathiesen på SFOII (4.-6. klasse), som svarer til
morgenmodulet på [adresse]. Morgenmodulet vil også give mulighed for feriepasning
for børn i 5.-6. klasse for resten af 2025. For børn, der starter i 4.
klasse i skoleåret 2025/26 vil det være muligt at få feriepasning fra 1.-11.
august uden noget tilkøb.

*Model 1*

Nuværende takster for SFOII hæves generelt til nedenstående beløb, hvilket
betyder, at alle forældre kommer til at betale en højere takst for at have
inkluderet muligheden for morgenpasning og feriepasning uanset behovet. For 1-3
dage om ugen betales derfor 315 kr. pr. dag, der er behov for pasning pr. måned
(dvs. 315 kr. pr. måned for én dag om ugen, 630 kr. pr. måned for to dage om
ugen og 945 kr. pr. måned for 3 dage).

|  |  |
| --- | --- |
| 1 - 3 dage om ugen. Pris pr. dag - pr. måned  (inkl. morgenplads og feriepasning) | 315 kr. |
| 4 og 5 dage om ugen – pr. måned  (inkl. morgenplads og feriepasning) | 1.259 kr. |

De nye takster baserer sig på, at de nuværende takster for SFOII bliver
justeret, så de fremover inkluderer både morgenpasning og feriepasning som en
fast del af tilbuddet – uanset behovet. Det betyder, at alle forældre vil
opleve en generel stigning i betalingen. Den nye takstberegning er baseret på
en rundspørge hos skolerne om en estimering af, hvor man børn der har tilmeldt
sig eller har forventning om at tilmelde sig muligheden for resten af 2025. På
baggrund af disse forventninger er der udregnet en samlet omkostning for
pasningen, som derfor fordeles ligeligt mellem alle tilmeldte børn i SFOII.
Beløbet er en 2026-takst, som er pris- og lønfremskrevet. De nuværende
2025-takster er 207 kr. pr. dag pr. måned (ved behov 1-3 dage om ugen) og 827
kr. (ved behov 4-5 dage om ugen).

*Model 2*

Der laves en opdeling af taksterne for Henry Mathiesen og eftermiddagsplads på
samme måde som for SFOI, hvor der betales separat for de tilbud, som forældrene
kan have behov for. Derudover tilføjes køb af feriemodul. Et forslag vil derfor
være:

Takster for morgenplads (nyt):

|  |  |
| --- | --- |
| 1 - 3 dage om ugen. Pris pr. dag - pr. måned | 126 kr. |
| 4 og 5 dage om ugen – pr. måned | 503 kr. |

Takster for eftermiddagsplads (ingen ændringer):

|  |  |
| --- | --- |
| 1 - 3 dage om ugen. Pris pr. dag - pr. måned | 212 kr. |
| 4 og 5 dage om ugen – pr. måned | 848 kr. |

Mulighed for tilkøb af feriemodul (nyt):

|  |  |
| --- | --- |
| Pr. uges ferie (køb af hele uger) | 753 kr. |

Der oprettes feriemoduller for hver ferieuge, der kan tilkøbes. Forældrene
skal give et konkret beløb pr. uge udregnet med udgangspunkt i nuværende antal
åbningstimer i SFOII omregnet til en uges pasning. Et feriemodul kan benyttes
af alle børn – både dem der er tilmeldt SFOII, og de elever der ikke er
tilmeldt SFOII til den daglige pasning, men blot har brug for
feriepasning.  Der vil være tilbud om feriepasning i de mest gængse
skoleferier (sommerferie, vinterferie, juleferie, efterårsferie og påskeferie),
hvor der i den forbindelse kan være koordineret feriepasning mellem skolerne
(som med SFOI). Af hensyn til skolernes planlægning skal forældrene tilmelde
barnet til SFOII for en uge ad gangen, og der skal tilmeldes 8 uger før det
skal bruges. Ved sommerferiepasning skal forældrene tilmelde eleverne for
minimum 3 ugers feriepasning. Når barnet er tilmeldt en ferieuge, er tilmelding
bindende. Beløbene er 2026-takster, som er pris- og lønfremskrevet.

## Økonomiske konsekvenser

Beløbet for taksten er den del af tilbuddet, som forældrene skal betale.
Beløbene er blevet pris- og lønfremskrevet, så der i sagen indgår 2026-takster.
Der er lavet en løsning for 2025, så forslag til takster, som fremgår i sagen,
træder først i kraft i 2026. Beløbene vil fremgå af budgetmaterialet for 2026.

## Børn- og Familieudvalgets møde den 13. august 2025:

Ikke til stede: Nana Sørensen (Frit Borgerligt Fællesskab)

Børn- og Familieudvalget anbefaler en model 3, hvor der tilbydes enten en
Henry Mathiesen eller eftermiddagsplads jf. model 2 og som begge omfatter
feriepasning. Taksten for ferie indregnes i grundtaksten
for modulet.

## Administrativ tilføjelse den 14. august 2025

Børn- og Familieudvalget har på møde den 13. august 2025 indstillet en model
3, hvor feriepasning er inkluderet i en takst for henholdsvis Henry Mathiesen og
eftermiddagsplads. Da den nuværende tildelingsmodel på SFOII-området ikke tager
højde for denne opdeling, er der brug for, at administrationen tilpasser
tildelingsmodellen frem mod den endelige godkendelse af takstbladet ved 2.
behandlingen af budgettet. Nedenstående beregninger er derfor en foreløbig
takstberegning på baggrund af forudsætninger i den eksisterende
tildelingsmodel. Det betyder, at der kan være mindre justeringer i taksten frem
mod 2. behandlingen af budgettet.

*Model 3*

Der laves en opdeling af taksterne for Henry Mathiesen og eftermiddagsplads på
samme måde som for SFOI, hvor der betales separat for det tilbud, som
forældrene har behov for. I prisen for enten morgenplads eller
eftermiddagsplads indgår mulighed for feriepasning også i det antal dage, som
forældrene køber. Feriepasningen vil være den tid, hvor barnet normalt er i
skole, det antal dage, hvor forældrene har købt Sonja Thorsen.

Takster for Henry Mathiesen (inkl. ferie):

|  |  |
| --- | --- |
| 1 - 3 dage om ugen. Pris pr. dag - pr. måned | 240 kr. |
| 4 og 5 dage om ugen – pr. måned | 959 kr. |

Takster for eftermiddagsplads (inkl. ferie):

|  |  |
| --- | --- |
| 1 - 3 dage om ugen. Pris pr. dag - pr. måned | 285 kr. |
| 4 og 5 dage om ugen – pr. måned | 1.139 kr. |

Det betyder eksempelvis, at ved behov for
Henry Mathiesen betaler forældrene for en morgenplads, hvori barnet kan være i
SFOII fra SFO’ens åbningstid og indtil skoledagen starter. Derudover kan barnet
være i SFOII i alle ferier i barnets normale SFO- og skoletid. For 1-3 dage om
ugen betales 240 kr. pr. dag, der er behov for pasning pr. måned (dvs. 240 kr.
pr. måned for én dag om ugen, 480 kr. pr. måned for to dage om ugen og 720 kr.
pr. måned for tre dage). Det samme princip gælder for eftermiddagsplads.

### Sagens forløb

20/08/2025 Økonomiudvalget
Økonomiudvalget anbefaler Børn- og Familieudvalgets indstilling.

Afbud: Niels Carlsen